Diari Oficial de la Generalitat Valenciana


Sumari del DOGV 1611, del 30-08-1991 (1991/822481)

DECRET 140/1991, de 30 de juliol, del Consell de la Generalitat Valenciana, pel qual s'accepta la cessió, a títol gratuït, de la propietat d'uns terrenys de 3.200 m2, destinats a la construcció d'un centre de Formació Professional Ocupacional, realitzada per l'Ajuntament de Benicarlo.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1991/07/30/140/dof/vci/html**

### Dades del document

Número de DOGV
:   1611

Data del DOGV
:   30-08-1991

Secció del DOGV
:   DISPOSICIONS GENERALS

Número del document
:   1991/822481


Data del document
:   30-07-1991

Organisme emissor
:   Conselleria d'Economia i Hisenda

Tipus de document
:   Decret

Decret 140/1991, de 30 de juliol, del Consell de la Generalitat Valenciana, pel qual s'accepta la cessió, a títol gratuït, de la propietat d'uns terrenys de 3.200 m2, destinats a la cosnstrucció d'un centre de Formació Professional Ocupacional, realitzada per l'Ajuntament de Benicarló.  
L?Ajuntament de Benicarló, en sessió plenària del dia 29 de novembre de 1990, acordà la cessió gratuïta a la Generalitat Valenciana d'uns terrenys de 3.200 m2, situats a Benicarló, en la prolongació del C/ República Argentina, dels quals es propietari.  
La cessió es realitza amb la finalitat determinant de construir-hi un centre de Formació Professional Ocupacional.  
A petició del Conseller de Treball i Seguretat Social s'iniciaren els tràmits legals oportuns per a l'acceptació i formalització de la cessió gratuïta dels terrenys, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d?octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del Conseller d'Economia i Hisenda i amb la deliberació prèvia del Govern Valencià en la reunió del dia 30 de juliol de 1991,  
DECRETE:  
Article primer  
S'accepta la cessió, a títol gratuït, realitzada per l?Ajuntament de Benicarló, dels terrenys de 3.200 m2 de superfície, situats a Benicarló, en la prolongació del C/ República Argentina, avui denominat carrer Peníscola, que confronta:  
- Nord: amb el carrer en projecte denominat av. de les Corts Valencianes, abans denominada Circumval·lació.  
- Sud: amb la parcel·la 137 del polígon 10, propietat del Sr. Pascual Senar Soriano.  
- Est: amb la resta de la finca matriu.  
- Oest: amb la prolongació del carrer Peníscola, abans denominat República Argentina.  
Inscrita en el Registre de la Propietat de Vinaròs, al tom 162, llibre 54, foli 35, finca núm. 6.577, inscripció 1.ª.  
Article segon  
Aquesta cessió gratuïta dels terrenys esmentats comporta el compromís, per part de la Generalitat Valenciana, de construir-hi un centre de Formació Professional Ocupacional.  
Article tercer  
La propietat de l?immoble haurà d'incorporar-se a l?Inventari General de Béns i Drets de la Generalitat Valenciana i inscriure?s al seu nom en el Registre de la Propietat.  
DISPOSICIO FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
València, 30 de juliol de 1991.  
El President de la Generalitat Valenciana,   
JOAN LERMA I BLASCO  
El Conseller d'Economia i Hisenda,   
ANTONI BIRLANGA I CASANOVA


Còpia Permalink ELI